b'\n_START_ARTICLE_\n\xc5\xbdiga Gomba\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nGomba\xc4\x8d je osnovno \xc5\xa1olo obiskoval v centru Ljubljane, na O\xc5\xa0 Pre\xc5\xbeihov Voranc, nato pa se je vpisal na Gimnazijo Jo\xc5\xbeeta Ple\xc4\x8dnika v Ljubljani. Po maturi se je vpisal na Fakulteto za dru\xc5\xbebene vede, kjer je najprej \xc5\xa1tudiral politologijo, kasneje pa je ta \xc5\xa1tudij opustil in se posvetil \xc5\xa1tudiju novinarstva._NEWLINE_Kariero je nadaljeval kot glasbeni novinar za \xc5\xa1tevilne tiskane medije, kasneje je delal v agenciji, ki je organizirala dogodke in koncerte, bil je tudi tekstopisec in svetovalec za odnose z javnostjo v ogla\xc5\xa1evalski agenciji. Ko je v slovenski medijski prostor vstopila glasbena televizija MTV Adria, je na njej najprej deloval kot urednik spletne strani in piarovec, kasneje pa kot glasbeni urednik ter vodja produkcije in programa. Zadnjih nekaj let je zaposlen na Radiu Center kot predstavnik za stike z javnostjo in kreativni producent.\n_START_SECTION_\nDelo\n_START_PARAGRAPH_\nGomba\xc4\x8d se kot avtor mladinskih del podpisuje z imenom \xc5\xbdiga X Gomba\xc4\x8d.'